open-index/open-wikipedia-markdown huggingface dataset:
X PixMap

**XPM** (X PixMap / X11 Portable Pixmap File) on lähinnä X Window Systemissä ohjelmoinnissa käytetty kuvatiedostomuoto.

Tiedostomuodon kehittivät Daniel Dardailler ja Colas Nahaboo Bull Research Centerissa Ranskassa tammikuussa  1989. Ehdotus lähtettiin X Consortiumille huhtikuussa 1989.

XPM on tekstimuotoinen, itseasiassa se on C-lähdekoodia.
Kuvatiedoston voi ottaa C-kieliseen ohjelmaan #include-direktiivillä, jonka jälkeen siitä tehdään ohjelmassa XpmCreatePixmapFromData() -funktiolla kuva palvelimelle.
Kuva voi sisältää myös läpinäkyvyyden ja sitä voi käyttää esimerkiksi kuvakkeena.

## Lähteet
* http://www.xfree86.org/current/xpm.pdf

### Viitteet
Eero Paatero

**Eero-Sakari (Eero) Paatero**  (1. heinäkuuta 1920 Pirkkala – 2. maaliskuuta 2018 Kuopio) oli suomalainen metsänhoitaja, virkamies, koulunjohtaja ja metsätalouden asiantuntija, joka sai ylimetsänhoitajan ja metsäneuvoksen arvonimet. 

Paateron vanhemmat olivat sahanisännöitsijä Aarne Paatero ja Impi Hankomäki ja puolisot 1948–1992 Alli Maria Anttila ja sitten Hilkka Tellervo Nuotio. Paatero tuli ylioppilaaksi Lohjan yhteiskoulusta 1939 ja valmistui metsänhoitajaksi Helsingin yliopistosta 1946. Hän oli metsänhoitaja Metsähallituksen Muonion hoitoalueella 1946–1948, piirimetsänhoitaja Pohjois-Savon metsähoitolautakunnassa 1948–1953, Pohjois-Savon metsänhoitokoulun johtaja 1953–1963 ja Pohjois-Savon piirimetsälautakunnan päämetsänhoitaja 1964–1987. Paaterolla oli myös useita asiantuntija- ja luottamustehtäviä. Ylimetsänhoitajan arvonimen hän sai 1970 ja metsäneuvoksen arvonimen 1978. 

## Lähteet
CGM

**Computer Graphics Metafile** (CGM) on 2D-vektorigrafiikkaan perustuva kuvatiedostomuoto, joka on standardoitu vuonna 1986 (ANSI X3 122-1986, ISO/IEC 8632),

CGM perustuu Graphical Kernel Systemin (GKS) piirtomalliin, joka oli 1970-luvulla standardoitu grafiikkarajapinta.
Tämä piirtomalli oli käytössä ikkunointijärjestelmissä aina 2000-luvulle (kunnes Windows GDI+, Quartz, Cairo).

CGM-tiedosto voi sisältää piirtokomentoja viivoille, kaarille, ympyröille, ellipseille, polygoneille ja tekstille. Primitiiviin voi liittää tyylejä, kuten täytön, viivan värin, leveyden, jne. Tiedostomuoto tukee myös bittikarttakuvien sisällyttämistä. Version 2 tiedostomuoto mahdollistaa monimutkaisemmat täytetyt kuviot. Versio 3 sisältää Bézier-käyrät, NURBS-käyrät, paraabeli- ja hyperbelikäyrät ja pakatut rasterikuvat.

CGM-tiedosto tukee valmistajan määrittelemiä laajennuksia. Lisäksi monet sitä käyttävät ohjelmat eivät täytä edes standardin määriteltyjä minimivaatimuksia, joten yhteensopivuus ohjelmien välillä voi olla huono.

## Lähteet
* https://www.itl.nist.gov/div897/ctg/graphics/cgm_std.htm
Marie Lous Mohr

**Marie Lous Mohr** (19. helmikuuta 1892 – 25. marraskuuta 1973) oli norjalainen pasifisti ja rauhanliikkeen aktiivi. Hän oli Naisten kansainvälisen rauhan ja vapauden liiton (WILPF) Norjan-osaston puheenjohtaja 1934–1947 ja koko järjestön puheenjohtaja 1952–1956. Toisen maailmansodan aikana hän osallistui väkivallattomaan vastarintaan saksalaisia miehittäjiä vastaan ja joutui kahdeksi vuodeksi Grinin vankileirille.
## Lähteet

## Aiheesta muualla
Ultramafinen

**Ultramafinen** eli **ultraemäksinen** on kivilajin tai mineraalin ominaisuus. Ultramafiset kivilajit reagoivat herkästi hiilen kanssa ja täten sitovat hiiltä tehokkaasti. Monet ultramiset kivilajit sisältävät paljon tummanvärisiä mineraaleja ja niitä muodostuu syvällä maan vaipassa. Ne nousevat joskus vaipasta maan pinnalle muun muassa mannerlaattojen liitosalueilla, missä mannerlaatat törmäävät toisiinsa.

Ultramafisia kivilajeja ovat duniitti ja peridotiitti. Eräs ultramafisten kivilajien sisältämä mineraali on peridootti, joka on oliviinin jalokivimuoto. Sitä tulee maan pinnalle tulivuorenpurkauksissa ja sitä esiintyy basaltissa.  Ultramafisia kivilajeja on joskus liuskekivialueilla, mistä löytyy myös vulkaanisia kivilajeja. Myös vihreäkivi- ja granuliittialueilla saattaa esiintyä ultramafisia kivilajeja. Esimerkiksi Itä-Lapissa sijaitsevilla liuskekivi-, vihreäkivi- ja granuliittialueilla on ultramafisia kivilajeja.

## Lähteet
Viivi Ollonqvist

**Viivi Ollonqvist** (s. 17. huhtikuuta 2003 Pori) on suomalainen jalkapalloilija, joka edustaa Ruotsin Damallsvenskanissa pelaavaa KIF Örebrota.

## Ura
Ollonqvist on porilaisen Musan Salaman kasvatti, joka juniorivuosinaan pelasi myös NiceFutiksessa, Euran Pallossa ja Pallo-Iiroissa. Ollonqvist pelasi ensimmäiset ottelunsa aikuisten sarjoissa vuonna 2019 Naisten Kakkosessa Pallo-Iiroissa. Vuonna 2020 Ollonqvist siirtyi Turun Palloseuraan, jossa hän pelasi ensimmäiset liigaottelunsa kaudella 2020. Ollonqvist pystyi loukkaantumisen vuoksi pelaamaan kaudella vain seitsemän ottelua. Hän pelasi TPS:n joukkueessa Naisten Ykkösessä kausina 2021–2022. Kaudeksi 2023 TPS ja Ollonqvist palasivat liigaan. Talvella 2024 Ollonqvist siirtyi Ykkösessä pelaavaan Kotkan Työväen Palloilijoihin. Elokuussa hän teki sopimuksen KIF Örebron kanssa.

Ollonqvist on edustanut Suomea nuorisomaajoukkueissa.

## Lähteet
Saija Östlund

**Saija Östlund** (s. 27. huhtikuuta 1996 Rusko) on suomalainen jalkapalloilija. Hän on pelipaikaltaan keskikenttäpelaaja mutta on pelannut myös keskuspuolustajana. Hän edustaa Kansallisessa liigassa pelaavaa Turun Palloseuraa. Hän pelasi TPS:ssä ensimmäisen liigaottelunsa kaudella 2012 ja on pelannut TPS:n liigajoukkueessa myös kausina 2013–2017, 2019–2020 ja 2023. Kaudella 2016 hän pelasi 21 liigaottelua ja teki kausikohtaiseksi maaliennätyksekseen kuusi maalia. Kausina 2021–2022 hän pelasi TPS:n joukkueessa Naisten Ykkösessä. Östlund aloitti pelaamisen Ruskon Pallossa.

Östlund on pelannut Suomen alle 17- ja alle 19-vuotiaiden maajoukkueissa.

## Lähteet
Nelly Lehtilä

**Nelly Lehtilä** (s. 19. tammikuuta 2000 Turku) on suomalainen jalkapalloilija, pelipaikaltaan hyökkääjä. Hän edustaa Kansallisessa liigassa pelaavaa Turun Palloseuraa. Hän pelasi TPS:ssä ensimmäiset liigaottelunsa kaudella 2018 ja on edustanut seuraa liigassa myös kausina 2019, 2020 ja 2023 sekä Naisten Ykkösessä kausina 2021–2022. Hän pelasi Naisten Ykkösessä myös Turun Weikkojen joukkueessa kaksi ottelua kaudella 2019. Lehtilä aloitti jalkapallon pelaamisen Liedon Pallossa].

Lehtilä on edustanut Suomea nuorisomaajoukkueissa.

## Lähteet
Berndt Israel Söderman

**Berndt Israel Söderman** (10. huhtikuuta 1850 Vesilahti – 5. maaliskuuta 1909 Kurikka) oli suomalainen pappi, kirkkoherra ja rovasti. Söderman toimi useilla paikkakunnilla kirkkoherrana ja Porin alarovastikunnan vt. lääninrovastina vuodesta 1888. Rovastin arvonimen Söderman sai joulukuussa 1899. Söderman valmistui ylioppilaaksi Turun lukiosta vuonna 1871 ja suoritti teologisen erotutkinnon 1873. Pastoraalitutkinnon hän suoritti 1877.

Söderman vihittiin papiksi 8. heinäkuuta 1873 ja hänet määrättiin Keuruun vt. kappalaiseksi. Saman vuoden joulukuussa hän aloitti Alavuden Kuortaneella kirkkoherran apulaisena ja vt. kirkkoherrana vuodesta 1875. Lappajärven vt. kirkkoherra ja vt. kappalainen hän oli maaliskuusta 1876. Kurun vt. kappalainen maaliskuusta 1878, Tyrvännön kappalainen elokuusta 1878, Köyliön kirkkoherra vuosina 1882–1891, Porin alarovastikunnan vt. lääninrovasti vuodesta 1888, Nurmon kirkkoherra 1891–1997 ja Kurikan kirkkoherra vuodesta 1898 kuolemanasa saakka.

Söderman kuului Suomen evankeliseen liikkeeseen. Södermanin ensimmäinen puoliso oli Hulda Evelina Runstén (vuosina 1847–1883), jonka vanhemmat olivat kappalainen Moses Runstén ja Gustava Juliana Salovius. Södermanin toinen puoliso oli vuodesta 1885 Hilda Josefina Karén, jonka vanhemmat olivat maanviljelijä Gustaf Adolf Karén ja Vilhelmina Lindström.

## Lähteet
Antti Arasto

**Antti Arasto** (s. 1980) suomalainen tekniikan tohtori ja VTT:n teollisuus ja vety -tutkimusalueen johtaja. Arasto on energiaan liittyvien teemojen moniosaaja ja tutkinut muun muassa biotaloutta ja aurinkoenergiaa. Arasto on työskennellyt myös CCS:n, eli hiilidioksidin talteenotto- ja varastointiteknologioiden parissa ja tutkinut sen mahdollisuuksia esimerkiksi päästöintensiivisessä teollisuudessa.

Hän on Suomen ilmastopaneelin jäsen kaudella 2020–2023.

## Lähteet
Kemin työväentalo

**Kemin työväentalo** sijaitsee Kemin kaupungin keskustassa.

## Historia
Kemin työväenyhdistys perustettiin vuonna 1887. Kemin ensimmäinen työväentalo valmistui vuonna 1903. Talo paloi vuonna 1954.

Uuden työväentalon piirsi Ermola ja rakennuspiirustukset teki G. Riskula vuosina 1954–1955. Uuden talon avajaisia vietettiin huhtikuussa 1955. Lopullisesti talo valmistui vuonna 1956. Talkootunteja kertyi 120&nbsp;000. Osittain taloa rakennettiin myös palkkatyövoimalla.

Vuonna 1956 talossa sijaitsivat muun muassa Suomen Kommunistisen Puolueen (), Suomen Naisten Demokraattisen Liiton, Suomen Demokraattisen Nuorisoliiton ja Suomen Demokratian Pioneerien Liiton Lapin piiritoimistot.

1980-luvun alussa talossa järjestettiin kokouksia, nuorisotoimintaa, tansseja, elokuvia, bingoa, urheiluharjoituksia ja juhlia. Taloa myös vuokrattiin ulkopuolisille.

Kemin työväenyhdistys toimi talossa vuosina 1955–1995. Sen jälkeen talossa toimi Lapin ammattikorkeakoulu, ja siitä käytettiin nimeä Sauvotalo. Vuonna 2021 koulun toiminta talossa oli loppunut, ja taloa huutokaupattiin.

## Rakennus
Vuonna 1955 rakennettu talo on kivirunkoinen. Talon ulkoseinät ovat rappausta, tiiltä ja lautaa. Katteena oli huopa, joka vaihdettiin vuonna 1963 kaksinkertaiseen huopaan. Sisäseinät ovat rapattu ja tapetoitu, ja osassa on puupaneelit. Sisäkatot ovat betonia ja tojalevyä. Ikkunat on uusittu osittain vuonna 1962 ja osittain vuonna 1975. Alun perin talossa oli kivihiili- ja öljykeskuslämmitys. Vuonna 1978 talo liitettiin kaukolämpöverkkoon. Rakennuksella on suojelumerkintä Sr-2, eli se on rakennustaiteellisesti ja kulttuurihistoriallisesti arvokas, eikä sitä tai sen osia saa purkaa eikä siinä saa tehdä isoja muutostöitä.

Talossa on juhlasali näyttämöineen, ravintola, keittiö sekä kahden huoneen ja keittiön asunto.

## Lähteet
Kotalan kansantalo

**Kotalan kansantalo** on Sallassa sijaitseva työväentalo.

## Historia
Talo on rakennettu talkoilla ja rahoitettu keräyksillä. Talon piirustukset on KTK:n Lapin piirijärjestön arkistossa.

## Rakennus
Vuonna 1952 rakennettu talo on hirsirunkoinen. Talon ulkovuoraus on lautaa. Ulkoseinät on punamullattu. Katteena on peltiä. Sisäseinät ja sisäkatto ovat lautaa. Lämmityksestä huolehtii kamiina. Talossa ei ole vesijohtoa, viemäriä eikä wc:tä.

Talossa on juhlasali näyttämöineen, ravintola ja pukuhuone.

## Toimintaa työväentalolla
Talo on ollut omassa käytössä, ja siellä on järjestetty elokuvanäytöksiä.(1982)

## Lähteet
Sodankylän kansantalo

**Sodankylän kansantalo** on Sodankylän kyläkeskuksessa sijaitseva työväentalo.

## Historia
Ensimmäinen työväentalo on rakennettu vuonna 1906. Uusi talo on rakennettu vuonna 1947 ja siihen on tehty laajennuksia vuonna 1964. Talo on rakennettu talkoilla ja rahoitettu lainoilla ja keräyksillä. Talon piirustukset on KTL:n Lapin piirijärjestön arkistossa.

## Rakennus
Vuonna 1947 rakennettu talo on lauta- ja kivirunkoinen. Ulkoseinät ovat lautaa ja tiiltä. Sisäseinät ja sisäkatto ovat lastulevyä. Ovia, ikkunoita ja kuisteja on uusittu vuonna 1964. Talossa on öljykeskuslämmitys. Vesijohto ja viemäri on vuodelta 1964. Talossa on juhlasali näyttämöineen, ravintola, keittiö, kaksi kerho- ja kokoushuonetta, eteinen ja huoneen ja keittiön asunto.

## Toimintaa työväentalolla
Talo on ollut omassa käytössä sekä vuokrattuna ulkopuolisille. Siellä on järjestetty kokouksia, nuorisotoimintaa, tansseja, elokuvia, bingoa, urheiluharjoituksia, teatteria ja juhlia.(1982)

## Lähteet
Netta Hanhimäki

**Netta Hanhimäki** (s. 12. elokuuta 2003 Vöyri) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa liigassa pelaavaa Jyväskylän Pallokerhoa.

Hanhimäki on kotoisin Vöyriltä ja on edustanut juniorisarjoissa sekä kausilla 2018–2019 Naisten Ykkösessä ja kaudella 2021 Naisten Kakkosessa FC Sportia. Hän pelasi ensimmäiset liigaottelunsa Åland Unitedissa kaudella 2022, jolloin hänelle kertyi 11 ottelua. Kaudella 2023 hän edusti Turun Palloseuraa ja teki ensimmäisen liigamaalinsa kauden 2023 avausottelussa, kun TPS voitti vieraskentällä Pallokerho-35:n maalein 0–3. Toisen liigamaalinsa hän teki kesäkuussa 2023 voittoisassa vierasottelussa Helsingin Jalkapalloklubia vastaan.  Hän pelasi kauden aikana 20 liigaottelua,  joissa hän oli 15 kertaa avauskokoonpanossa. Kaudella 2024 Hanhimäki jatkoi Ykköseen pudonneessa TPS:ssä. Kaudelle 2025 hän siirtyi liigajoukkue Jyväskylän Pallokerhoon.

Hanhimäki on edustanut Suomea alle 17-vuotiaiden maajoukkueessa.

## Lähteet
Viirinkankaan kerhotalo

**Viirinkankaan Kerhotalo** on sijainnut Rovaniemellä.

## Historia
Talo on rakennettu talkoilla ja rahoitettu lainoilla. Talon piirustukset on KtK:n Lapin piirijärjestön arkistossa.

## Rakennus
Vuonna 1965 rakennettu talo on lautarakenteinen. Ulkovuoraus on mineriittiä ja kiveä. Katteena on huopaa. Sisäseinät ja sisäkatto ovat paneelia. Talossa on keskuslämmitys, vesijohto, viemäri ja wc:t.

Talossa on juhlasali näyttämöineen, ravintola, voimailusali ja huoneen ja keittiön asunto.

## Toimintaa työväentalolla
Talo on ollut omassa käytössä. Siellä on järjestetty kokouksia, nuorisotoimintaa, tansseja, elokuvia, urheiluharjoituksia ja juhlia.(1982)

## Lähteet
Puuluodon järjestötalo

**Puuluodon järjestötalo** sijaitsi Torniossa Puuluodon kyläkeskuksessa.

## Historia
Talo on rakennettu talkoilla ja rahoitettu lainalla ja keräyksillä. Talon piirustukset on KTK:n Lapin piirijärjestön arkistossa.

## Rakennus
Vuonna 1963 rakennettu talo on lautarakenteinen. Katteena on huopaa. Talo on maalattu punaiseksi. Sisäseinät ovat lautaa ja sisäkatto on paneelia. Talossa on uunilämmitys. Talossa ei ole vesijohtoa, viemäriä eikä wc:tä.

Talossa on juhlasali näyttämöineen, ravintola ja eteinen.

## Toimintaa työväentalolla
1980-luvun alussa talossa on järjestetty kokouksia, nuorisotoimintaa ja juhlia.

## Lähteet
Koppelon järjestötalo

**Koppelon Järjestötalo** on sijainnut Inarissa, Ivalon Viekkalassa.

## Historia
Talo on rakennettu talkoilla. Talon piirustukset on KtK:n Lapin piirijärjestön arkistossa.

## Rakennus
Vuonna 1965 rakennettu talo on lautarakenteinen. Katteena on huopaa. Sisäseinät ja sisäkatto ovat lautaa. Talon lämmityksestä huolehtii kamiina.

Talossa on juhlasali.

## Toimintaa työväentalolla
Talo on ollut omassa käytössä. Siellä on järjestetty kokouksia, tansseja, elokuvia ja juhlia.(1982)

## Lähteet
X BitMap

**XBM** (X BitMap) on lähinnä X Window Systemissä ohjelmoinnissa käytetty mustavalkoinen kuvatiedostomuoto.

Tiedostomuoto on kehitetty MIT:ssa 1980-luvulla.
Myöhemmin sille on kehitettiin seuraajaksi XPM-muoto, joka tukee myös värillisiä kuvia.

XBM on tekstimuotoinen, itseasiassa se on C-lähdekoodia. Kuvatiedoston voi ottaa C-kieliseen ohjelmaan #include-direktiivillä, jonka jälkeen siitä tehdään ohjelmassa XCreateBitmapFromData()-funktiolla kuva palvelimelle. Kuvan voi myös ladata tiedostosta XReadBitmapFile()-funktiolla.

Kuvaa voi tämän jälkeen käyttää kuvakkeena tai osoittimena.

Monet selaimet tukivat XBM:ää World Wide Webin alkuaikoina.
Sen tuki jätettiin pois Internet Explorerista versiossa 6 ja Firefoxista vuonna 2009.

### Esimerkki XBM-tiedostosta

```c
#define test_width 16
#define test_height 7
static unsigned char test_bits[] = {
0x13, 0x00, 0x15, 0x00, 0x93, 0xcd, 0x55, 0xa5, 0x93, 0xc5, 0x00, 0x80,
0x00, 0x60 };
```


## Lähteet
Perävaaran huvikeskus

**Perävaaran Huvikeskus** sijaitsee Kemijärvellä.

## Historia
Talo on rakennettu osittain talkoilla. Talon ovat piirtäneet Olavi Nurmi ja Y. Huovinen vuonna 1968. Talon piirustukset ovat Kemijärven Työväentalolla.

## Rakennus
Vuonna 1968 rakennettu talo on lautarakenteinen. Talo on vuorattu ulkoa laudoilla. Katteena on huopa. Sisäseinät ovat lastulevyä, ja sisäkatto on lautaa. Taloon on vuonna 1974 hankittu lämminilmapuhallin sekä vesijohto ja viemäri.

Talossa on juhlasali, ravintola, keittiö ja eteinen.

## Toimintaa työväentalolla
Taloa on vuokrattu ulkopuolisille.(1982)

Talossa järjestetään tansseja.

## Lähteet
Kouvolan työväentalo

**Kouvolan työväentalo** oli 1912 rakennettu talo. Nykyisin Kouvolan Työväenyhdistyksen toimitilat sijaitsevat Kouvolassa osoitteessa Oikokatu 4.

## Historia
Kouvolan Työväenyhdistys on perustettu vuonna 1905. Vuonna 1910 ostettiin tontti ja ensimmäinen työväentalo valmistui vuonna 1912. Ensimmäisen maailmansodan aikana työväenyhdistyksen toiminta lamaantui, työväentaloon majoitettiin venäläisiä sotilaita. Kun talo oli saatu siivottua sotilaiden jäljiltä, alkoi sisällissodan kauhut. Sisällissodassa vuonna 1918 yhdistys menetti paitsi suuren osan vastuunkantajista, myös työväentalon ja kaikki yhdistyksen arkistot. Työväentalo palautettiin yhdistykselle vuonna 1919. 1920-luvulla työväentalon ikkunoita kivitettiin öisin ja punaisten hautausmaasta oli tehty karjalaidun. Urheilu ja nuorisotyö kuitenkin vauhdittivat toimintaa. Työväentalolla alettiin järjestää tansseja ja näyttämötoimintaa. 1940-luvulla jouduttiin työväentalo myymään talousvaikeuksien vuoksi Kouvolan kaupungille. Sotavuodet keskeyttivät taas yhdistyksen toiminnan neljäksi vuodeksi. Syksyllä 1944 toiminta alkoi elpyä. 1960-luku oli muutosten vuosikymmen. Jäsenmäärä kasvoi. Toimintaan tuli uusia muotoja. Perustettiin oma lehti Uusi-Kouvola.

## Rakennus
Nykyinen rakennus on vuonna 1974 valmistunut betonitalo. Talon on piirtänyt arkkitehti Tarmo R. Paju vuosina 1972–1973. Katteena on valkoiseksi maalattu huopa. Sisäkatto on maalattu betoni, sisäseinillä on tapetit. Talossa on keskuslämmitys ja kaikki mukavuudet.

## Toimintaa työväentalolla
Talossa toimii hotelli ja kauppoja. Omassa käytössä on kaksi kokoushuonetta.

## Lähteet
Komatiitti

**Komatiitti** on vulkaaninen kivilaji, joka sisältää runsaasti magnesiumia ja vähän piioksidia. Tämä kivilaji on ultraemäksinen eli ultramafinen. Komatiitti sisältää monesti oliviinikiteitä, jotka ovat muodoltaan neulamaisia ja pitkiä. Joskus oliviinikiteitä sisältävä komatiitti voi muuntua muuksi kivilajiksi siten, että sen sisältämät oliviinikiteet muuttuvat serpentiiniksi. Maapallon varhaisten vaiheiden aikana tapahtuneiden maankuoren liikkeiden yhteydessä 3,3 miljardia vuotta sitten on syntynyt komatiittia samalla kun merivettä on sekoittunut laavaan. Kuitenkaan suurin osa näistä komatiiteista ei säilynyt sellaisenaan kovin pitkään kiteytymisen jälkeen. Sen sijaan suurin osa näistä komatiiteista muuntui pian muunlaiseksi kiveksi. Kuitenkin noilta ajoilta on säilynyt oliviinimineraaleja, joista on löydetty todisteita muinaisen meriveden ja laavan yhtymisestä ja myöskin komatiitin syntymisestä.

## Lähteet
Folk och Rackare

**Folk och Rackare** oli ruotsalais-norjalainen folk rock -yhtye, joka toimi pääosin vuosina 1972–1986. Heitä pidetään joskus osana monipuolista Progg-liikettä. Aikana, jolloin ruotsalaista kansanmusiikkia hallitsi instrumentaalinen spelmansmusik, Folk och Rackare erottui yhdistämällä lauluperinteitä, erityisesti keskiaikaisia balladeja, jotka saivat vihjeitä pääasiassa brittiläisestä folk rock -skenestä.

## Historia
Carin Kjellman (s. 1950) ja Ulf Gruvberg (s. 1946) perustivat yhtyeen vuonna 1972 opiskellessaan musiikkitiedettä Göteborgin yliopistossa. He esiintyivät ensimmäisen kerran yhdessä 1970 Västervikin kansanmusiikkifestivaalilla. Vuonna 1974 he julkaisivat albumin "Med rötter i medeltiden" ("Juurilla keskiajalla", nimellä Carin Kjellman & Ulf Gruvberg). *Folk och * (1976) sisälsi vierailevia muusikoita Kalle Almlöfin, Jonny Solingin ja Jørn Jensen. Jensen ja Trond Villa, molemmat norjalaisen Folque-yhtyeen jäsenet, tulivat pian kokopäiväisiksi jäseniksi, mikä loi ryhmän ytimen. Tätä kansainvälistä jäsenyhdistelmää pidettiin tuolloin jonkin verran sensaatiomaisena.

Folk och Rackaren musiikki veti vahvasti brittiläisten folk rock -yhtyeiden, kuten Fairport Conventionin ja Pentanglen musiikkiin. Kun Carin Kjellman tajusi, että näiden bändien soittamaa materiaalia oli olemassa myös Ruotsissa, hän alkoi etsiä kappaleita arkistokokoelmista. Tämä kohtasi aluksi jonkin verran skeptisyyttä joillakin tahoilla, jotka olivat huolissaan perinteisen materiaalin vääristymisestä tai kaupallistamisesta. Bändi esitti lähes yksinomaan perinteisiä kappaleita, mutta usein käsitteli materiaalia uudella tavalla, esimerkiksi yhdistämällä eri lähteitä tai lisäämällä alkuperäisiä melodioita. 1970-luvun lopulla yhtye menestyi kansainvälisesti ja esiintyi kansanmusiikkifestivaaleilla ympäri Eurooppaa.

Albumi *Stjärnhästen* ("Tähtihevonen", 1981) koostui perinteisistä joulu- ja Pyhä Stefanin päivä -lauluista (kuten ruotsalaisista muunnelmista kappaleesta "Pyhä Stephen ja Herodes"). Rackbagissa (1985) ryhmään liittyi kolme uutta jäsentä, Affe (Alf) Byberg (rummut), Olle Westbergh (koskettimet) ja Micke Jahn (sähkökitara) sekä vieraileva muusikko Richard Thompson. Uusien jäsenten liittyminen aiheutti jännitystä ryhmän sisällä ja lisääntyneitä kustannuksia, jotka saivat konsertinjärjestäjät epäröimään bändin varaamista, ja heidän tiensä päätyivät eroon.

## Perintö
Pian yhtyeen hajoamisen jälkeen Kjellman nauhoitti sooloalbumin Amalthea -yhtyeelle. Kjellman, Jensen ja Gruvberg liittyivät kaikki radioon. Gruvberg tuotti Hedningarnain läpimurtoalbumin *Kaksi!*.

Vuonna 1996 yhtye kokoontui jälleen esiintymään Tanskan ja Ruotsin festivaaleilla ja vuonna 2017 jälleen Norrbostämmanissa. Muita esityksiä suunniteltiin vuodelle 2020, mutta niitä jouduttiin siirtämään pandemian vuoksi. Huhtikuussa 2022 kiertue vihdoin eteni.

Folk och Rackare on säilyttänyt merkittävän vaikutuksen ruotsalaiseen nykykansanmusiikkiin, inspiroinut bändejä, kuten Garmarna ja Ranarim, sekä kansanlaulaja ja -muusikko Lena Willemark.

## Lähteet
Mikko Kalliomaa (ralliautoilija)

**Mikko Kalliomaa** on suomalainen aktiiviuransa päättänyt ralliautoilija. Hän saavutti vuonna 1988 junioreiden SM-hopeaa ja vuonna 1991 yli 2000-kuutioisten N-ryhmän SM-pronssia.

## Ura
Mikko Kalliomaa oli 1980-luvun loppupuolen lahjakkaimpia suomalaiskuljettajia. Ralliuransa hän aloitti vuonna 1985 ja kuului Tapiolan Urheiluautoilijoiden juniorijoukkueeseen. Kalliomaa osallistui kaudella 1988 junioreiden SM-sarjaan, jonka mestaruuden hän hävisi kuitenkin niukasti Marcus Grönholmille. Sarjan mestaruus ratkesi vasta kauden viimeisessä osakilpailussa Lammilla, kun Kalliomaa ajoi kuudennella erikoiskokeella ja hänen autonsa tukivarsi katkesi. Myös Grönholm kaatoi samassa kilpailussa, mutta pääsi Kalliomaasta poiketen ajamaan maaliin ja voitti junioreiden Suomen-mestaruuden. Kauden jälkeen Kalliomaa kuitenkin palkittiin 50 000 markan arvoisella Nokia Mobiran stipendillä.

Juniorisarjan jälkeen Kalliomaa lähti kiertämään Länsi-Saksan rallisarjaa Lancia Delta Integralella. Jälkikäteen Kalliomaa on arvioinut, että päätös Saksaan lähtemisestä vei hänen mahdollisuutensa ralliammattilaisuuteen, vaikka Kalliomaa ajoikin rallia aktiivisesti kotimaassa vuoteen 1994 asti. Vuonna 1991 Kalliomaa sijoittui SM-sarjan yli 2000-kuutioisten N-ryhmässä kolmanneksi Toyota Celica GT-4i:lla. Toistaiseksi viimeisen rallikilpailunsa Kalliomaa ajoi vuonna 2009.

Kalliomaan kartanlukijana toimi vuoden 1989 puoliväliin asti Timo Rautiainen, josta tuli myöhemmin Marcus Grönholmin kartturi ja kaksinkertainen maailmanmestari.

Oman ralliuransa jälkeen Kalliomaa ajoi useita vuosia Marcus Grönholmin etuautoa rallin MM-sarjassa.

## Lähteet
Stella Harasek

**Stella Harasek** (s. 1981, Ruotsi) on suomalainen bloggaaja, valokuvaaja ja kirjailija. 

Harasek syntyi Ruotsissa, josta hän muutti vauvaikäisenä vanhempiensa mukana Australian Melbourneen. 11-vuotiaana Harasek muutti äitinsä ja veljänsä kanssa Suomeen Lappiin. Vuonna 2007 silloin levy-yhtiön markkinointitiimissä työskennellyt Harasek perusti blogin, joka nousi nopeasti suosituksi. Harasekin mukaan hänen tyylibloginsa oli ensimmäinen kaupallistettu blogi Suomessa. Harasek bloggasi vuodesta 2009 sittemmin lopetetun naistenlehti Olivian sivustolla. Alkujaan *Paras aika vuodesta* -nimellä julkaistu blogi muutti neljä vuotta Olivia-kiinnityksen jälkeen nimensä *Notes on a lifeksi*. Vuoden 2019 alussa blogilla oli 30 000-40 000 kuukausittaista seuraajaa. Blogiin kirjoittaa myös Harasekin puoliso, valokuvaaja Jarno Jussila.

Tammi julkaisi Harasekin esikoisromaanin *Pimeä aine* syksyllä 2023.

## Lähteet

## Aiheesta muualla

* Harasekin blogi "Notes on a life"
Arkiliikunta

**Arkiliikunta** tarkoittaa arjessa tapahtuvaa liikkumista. Arkiliikunta sisältää kaiken fyysisen aktiivisuuden ja liikkumisen arjessa, työssä ja vapaa-ajalla sekä lihasvoimin suoritetut työ- ja asiointimatkat. Keskeisiä arkiliikunnan osa-alueita ovat asumisen ja arkisen toiminnan liikunnallisuus sekä arkisen liikkumisen mahdollistavat liikuntaympäristöt ja  -olosuhteet. Arkiliikunnan käsitteeseen kuuluvat alueiden lähiliikuntapaikat, ulkoilu- ja luontoliikuntaolosuhteet ja -palvelut. Arkiliikunta käsittää myös oppilaitosten välituntien, työpaikkojen sekä laitosten arjessa harjoitettavan liikunnan.

## Katso myös
* Omaehtoinen liikunta
* Hyötyliikunta
* Työmatkaliikunta
* Työpaikkaliikunta

## Lähteet
Mrunal Thakur

**Mrunal Thakur** (s. 1. elokuuta 1992 Dhule, Maharashtra, Intia) on intialainen näyttelijä, joka työskentelee pääasiassa hindinkielisissä elokuvissa sekä joissakin telugun- ja marathinkielisissä elokuvissa. Hän aloitti näyttelijänuransa television saippuaoopperoissa *[[Mujhse Kuchh Kehti… Yeh Khamoshiyaan]]* (2012) ja *[[Kumkum Bhagya]]* (2014–2016). Jälkimmäisestä hän voitti Indian Telly Awards -palkinnon parhaasta naissivuosasta vuonna 2015.

Thakur teki hindinkielisen debyyttinsä elokuvassa *[[Love Sonia]]* (2018) ja sai tunnustusta vuoden 2019 elämäkerrallisilla elokuvilla *[[Super 30 (elokuva)|Super 30]]* ja *[[Batla House]]*. Useiden kaupallisten epäonnistumisten jälkeen Thakur saavutti menestystä telugunkielisellä romanttisella draamaelokuvalla *[[Sita Ramam]]* (2022).

## Filmografia
### Elokuvat

### Televisio

## Lähteet

## Aiheesta muualla

* 
*
Sixgun Renegades

**Sixgun Renegades** on espoolainen hard rock -yhtye, joka on perustettu vuonna 2008. Yhtyeen musiikissa voi kuulla vaikutteita 1970–1980-luvun raskaan musiikin kivijaloilta kuten Thin Lizzy, Van Halen, Judas Priest, Whitesnake sekä Dokken etunenässä.

## Historia
Sixgun Renegades on perustettu vuonna 2008 Espoossa laulaja-kitaristi Niko Rädyn, rumpali Teemu Rädyn, kitaristi Samu Tuomen ja basisti Otto Ahon toimesta. Vuonna 2013 basisti Miko Mattila liittyi yhtyeeseen Otto Ahon jäädessä pois yhtyeen toiminnasta. Vuonna 2025 Tuomas "Topo" Koskipää korvasi Miko Mattilan yhtyeen basistina.

Sixgun Renegades on nähty esiintymässä uransa aikana festivaalilavoilla muun muassa Kivenlahti Rockissa (2013), Karjurockissa (2018) ja Metallivuori-festivaalila (2021).

Sixgun Renegades on julkaissut yhden EP:n (Big Trouble, 2015) ja kolme täyspitkää albumia: debyyttialbumi *Sixgun Renegades* (2018), *Push* (2020) ja *Fuel for Life (*11. elokuuta 2023).

## Jäsenet
* Niko Räty (2008–) laulu, kitara
* Teemu Räty (2008–) rummut, taustalaulu
* Samu Tuomi (2008–) kitara, taustalaulu
* Tuomas Koskipää, (2025–) basso, taustalaulu

### Entiset jäsenet
* Otto Aho (2008–2013) basso, taustalaulu
* Miko Mattila (2013–2025) basso, taustalaulu

## Diskografia
### Albumit
* *Sixgun Renegades* (2018)
* *Push* (2020)
* Fuel For Life (2023)
* Slave To The Grid (2026)

### EP:t
* *Big Trouble* (2015)

### Singlet
* *Unbreakable* (2016)
* *Loaded Gun* (2017)
* *Push* (2019)
* *Antidote* (2019)
* *Don't Take it For Granted* (2019)
* *There Where I Go* (2019)
* *Fuel for Life* (2022)
* *Rock the Night Away* (2023)
* *Death Race* (2023)
* Keep Hangin' On (2023)
* Hunter And The Hunted (2026)

## Lähteet
Sarvikolibri

**Sarvikolibri** (*Heliactin bilophus*) on kolibreihin kuuluva lintulaji. Lajia tavataan Etelä-Amerikasta.

## Koko ja ulkonäkö
Sarvikolibri voi kasvaa 10&ndash;11 cm pitkäksi. Sukupuolet eroavat toisistaan ulkonäöltään. Sarvikolibrin nokka on lyhyehkö, noin 2 cm, ja pyrstö on pitkä. Koiraan päälaki on kiiltävän sininen. Silmäkulmasta lähtee sinisen, punaisen ja kullan sävyissä kimaltava tupsu. Niska, selkä ja siivet ovat metallinkiiltoisen vihreät. Rinta on musta ja vatsa valkoinen. Sarvikolibrinaaraan päälaki on vihreä ja tupsuja ei ole. Sarvikolibri räpyttää siipiään hyvin nopeasti, jopa 90 kertaa sekunnissa. Tämä on lintujen siiveniskujen nopeusennätys.

## Levinneisyys ja elintavat
Sarvikolibria tavataan Brasilian itäosista Boliviaan ja paikallisesti Surinamesta. Lajin elinympäristöä ovat pensaikkoiset savannit, avoimet metsät sekä puistot ja puutarhat. Laji liikkuu yksin ja sen ravintoa ovat muun muassa sitruspuiden, tulikruunujen ja tulimalvojen mesi.

## Lähteet
Omaehtoinen liikunta

**Omaehtoinen liikunta** tarkoittaa liikuntaa, joka tapahtuu henkilön omasta halusta ja mielenkiinnosta joko yksin tai yhdessä muiden kanssa. Omaehtoista liikuntaa ei organisoi mikään seura tai yhdistys, vaan se on lähtöisin yksilön omista motiiveista. Omaehtoinen liikkuminen on usein spontaanisti keksittyä ajanvietettä, jonka tulee sopia yhdessäolon muodoksi tietyssä seurassa.

## Katso myös
* Arkiliikunta
* Hyötyliikunta
* Työmatkaliikunta
* Työpaikkaliikunta

## Lähteet
Työmatkaliikunta

**Työmatkaliikunta** tarkoittaa työpaikan ja kodin välillä suoritettua liikuntaa esimerkiksi kävellen, pyöräillen tai muulla fyysistä aktiivisuutta vaativalla välineellä. UKK-instituutin mukaan työmatkaliikunta voi edistää hyvinvointia, vähentää liikenteen melua ja saasteita sekä säästää työnantajan kustannuksissa. Instituutin mukaan työmatkaliikunnalla on terveyshyötyjä.

## Katso myös
* Arkiliikunta
* Omaehtoinen liikunta
* Hyötyliikunta
* Työpaikkaliikunta

## Lähteet
Diego Tinoco

**Diego Tinoco** (s. 25. marraskuuta 1997 Anaheim, Kalifornia)  on yhdysvaltalainen näyttelijä. Hän on suosittu Cesar Diazin roolistaan Netflix-sarjassa *[[Minun Blockissani]]*. 

## Elämäkerta
Tinoco syntyi 25. marraskuuta 1997 Anaheimissa Kaliforniassa meksikolaisen isän ja kolumbialaisen äidin kanssa, missä hän kiinnostui näyttelemisestä lukiovuosinaan El Segundon lukiossa. Valmistuttuaan lukiosta Tinoco opiskeli Kalifornian osavaltion yliopistossa Long Beachissä, jossa hän valmistui kuvataiteesta. Yliopisto-aikanaan Tinoco työskenteli teatterituotannon parissa, mikä antoi hänelle tarvittavan kokemuksen näyttelijän uransa kehittämiseen.

## Filmografia

## Lähteet

## Aiheesta muualla
* 
*
Maria Manuela

**Maria Manuela** (15. lokakuuta 1527 Coimbra, Portugalin kuningaskunta – 12. heinäkuuta 1545 Valladolid, Espanja) oli Portugalin prinsessa (1527–1531) ja Asturian ruhtinatar.

Hän oli Portugalin kuningas Juhana III:n ja Kastilian prinsessa Caterina de Austrian vanhin tytär. Hänellä oli kahdeksan sisarusta, joista ainoastaan hän ja toiseksi nuorin veli prinssi João Manuel (1537–1554) elivät aikuisiksi asti. Hänen enonsa Kaarle V järjesti Maria Manuelan naimisiin poikansa, tulevan Espanjan kuningas Filip II:n kanssa. 

Puolisot olivat kaksinkertaisia serkkuja, sillä Filipin äiti Isabella oli Juhana III:n sisar. Avioliiton solmimisen aikaan vuonna 1543 he olivat 16-vuotiaita. Vanhemmat vahtivat heidän yhteiselämäänsä tarkkaan, sillä liiton tarkoitus oli tuottaa sukuun perillisiä.

Maria synnytti 8. heinäkuuta 1545 pojan, joka sai nimekseen Don Carlos. Poika oli fyysisesti vammainen ja henkisesti epävakaa ja kuoli 23-vuotiaana. Maria kuoli neljä päivää synnytyksen jälkeen 17-vuotiaana verenvuotoon.

## Lähteet
Elsa Lára Arnardóttir

**Elsa Lára Arnardóttir** (s. 30. joulukuuta 1975 Reykjavík) on islantilainen edistyspuolueen poliitikko, joka istui kansanedustajana Alþingissä vuosina 2013–2017.

Elsa Lára valmistui kasvatustieteiden kandidaatiksi Islannin opettajakorkeakoulusta vuonna 2005. Myöhemmin hän opiskeli johtamista Bifröstin yliopistossa ja valmistui vuonna 2019. Vuosina 2005–2013 hän työskenteli opettajana. Vuonna 2013 hänet valittiin Alþingiin, jossa hän istui vuoden 2017 vaaleihin asti. Vuosina 2013–2016 hän toimi ETYJin parlamentaarisen yleiskokouksen Islannin-delegaation puheenjohtajana. Vuosina 2018–2019 hän toimi akranesilaisessa peruskoulussa opettajana, ja vuodesta 2019 hän on toiminut koulun apulaisrehtorina. Vuosina 2018–2022 hän istui Akranesin kunnanvaltuustossa ja toimi kunnanhallituksen puheenjohtajana.

## Lähteet
Eva Pandora Baldursdóttir

**Eva Pandora Baldursdóttir** (s. 8. lokakuuta 1990 Sauðárkrókur) on islantilainen piraattipuolueen poliitikko, joka istui kansanedustajana Alþingissä vuosina 2016–2017.

Eva valmistui kauppatieteiden kandidaatiksi Islannin yliopistosta vuonna 2013, minkä jälkeen hän on suorittanut jatko-opintoja kulttuurijohtamisessa Bifröstin yliopistossa sekä hallintotieteissä Islannin yliopistossa. Vuosina 2012–2015 hän työskenteli liiketoiminta-analyytikkona Fjárvakurillä, vuosina 2015–2016 matkasuunnittelijana Iceland Travelilla ja vuonna 2016 liiketoiminta-analyytikkona KPMG:llä. Vuoden 2016 parlamenttivaaleissa hänet valittiin Alþingiin, jossa hän istui vuoteen 2017 asti.

## Lähteet
Indya Moore

**Indya Adrianna Moore**  on yhdysvaltalainen näyttelijä ja malli. Hänet tunnetaan Angel Evangelistan roolista FX-televisiokanavan sarjassa *Pose*. *[[Time]]* nimesi hänet maailman 100 vaikutusvaltaisimman ihmisen joukkoon vuonna 2019.  Moore on transsukupuolinen ja ei-binäärinen  ja käyttää englanninkielessä pronomineja *they/them* ja *she/her*. 

## Viitteet
Glenda Farrellin filmografia ja teatteriesiintymiset

Tämä on **[[Glenda Farrell]]in filmografia ja teatteriesiintymiset**.

## Elokuvat

## Televisioelokuvat

## Lyhytelokuvat

## Televisiosarjat

## Teatterinäytelmät

## Lähteet

*  Sähkökirja, ei sivunumerointia. Saatavana rajoitetusti Google-kirjoissa.
*  Sähkökirja. Saatavana rajoitetusti Google-kirjoissa.
* Glenda Farrell Yhdysvaltain elokuvainstituutin katalogissa. Viitattu 17.4.2023.
* Glenda Farrell Internet Broadway Databasessa. Viitattu 17.4.2023.
* Glenda Farrell Elonetissä. Viitattu 17.4.2023.
* Näytelmien suomenkieliset nimet haettu Ilona- ja Näytelmäkulma-tietokannoista.

## Aiheesta muualla

*
Margareta Huldin

**Margareta Mercedes Tollius** (o.s. **Huldin**, myöhemmin **Johansson**; 26. maaliskuuta 1919 Helsinki – 10. helmikuuta 1997 Miami-Daden piirikunta, Florida) valittiin 18-vuotiaana vuoden 1937 Miss Suomeksi.

Huldinin isä kieltäytyi laskemasta tytärtään Miss Eurooppa -kilpailuihin ja vuoden 1937 ihannetytöksi valittu Britta Wikström edusti Suomea kisoissa saavuttaen voiton. Huldin esiintyi mainoksissa ja työskenteli mannekiinina Suomessa 1930-luvun lopulla.

Huldin avioitui Gösta Axelsson Tolliuksen (1907–1978) kanssa vuonna 1946 ja he muuttivat Yhdysvaltoihin vuonna 1948. Tolliukset on haudattu Tukholman Norra begravningsplatsen -hautausmaalle. 

## Lähteet
Valgerður Gunnarsdóttir

**Valgerður Gunnarsdóttir** (s. 17. heinäkuuta 1955 Dalvík) on islantilainen itsenäisyyspuolueen poliitikko, joka istui kansanedustajana Alþingissä vuosina 2013–2017.

Valgerður opiskeli Islannin yliopistossa islannin kieltä ja kirjallisuuta ja valmistui kandidaatiksi vuonna 1982. Vuonna 1996 hän suoritti pedagogisen tutkinnon Akureyrin yliopistossa. Vuosina 1982–1983 hän toimi Þingeyjarsýslan nimismiehen sihteerinä. Vuosina 1983–1986 hän toimi eläkerahasto Björgan kirjanpitäjänä. Vuosina 1986–1987 hän työsknteli pankissa Húsavíkissä. Vuosina 1987–1999 hän toimi islanninopettajana ja opinto-ohjaajana Húsavíkin lukiossa. Vuosina 1999–2013 hän toimi Laugarin lukion rehtorina. Vuosina 2009–2013 hän toimi Islannin rehtoriliiton puheenjohtajana.

Vuosina 1986–1998 Valgerður istui Húsavíkin kunnanvaltuustossa ja toimi vuosina 1994–1996 sen puheenjohtajana. Vuoden 2013 parlamenttivaaleissa hänet valittiin Alþingiin, jossa hän istui vuoteen 2017 asti. Hän toimi Alþingin 3. varapuhemiehenä vuosina 2013–2016 ja 4. varapuhemiehenä vuosina 2016–2017. Vuonna 2017 hän toimi Alþingin ympäristö- ja liikennevaliokunnan puheenjohtajana sekä Pohjoismaiden neuvoston Islannin-delegaation puheenjohtajana.

## Lähteet
Jóna Sólveig Elínardóttir

**Jóna Sólveig Elínardóttir** (s. 13. elokuuta 1985 Reykjavík) on islantilainen reformipuolueen poliitikko, joka toimi kansanedustajana Alþingissä vuosina 2016–2017.

Jóna suoritti ranskalaisen *baccalauréat général* -ylioppilastutkinnon Ranskassa vuonna 2004. Hän opiskeli Islannin yliopistossa ranskan kieltä ja valmistui kandidaatiksi vuonna 2007, minkä jälkeen hän opiskeli kansainvälisiä suhteita ja valmistui maisteriksi vuonna 2011. Vuonna 2010 hän työskenteli Islannin suurlähetystössä Pariisissa. Vuosina 2011–2014 hän työskenteli Eurooppa-asioiden tutkijana Islannin yliopistossa. Vuosina 2011–2013 hän työskenteli Euroopan unionin Islannin-lähetystössä asiantuntijana. Vuosina 2015–2016 hän toimi opettajana Islannin yliopiston valtiotieteellisessä tiedekunnassa, ja vuonna 2016 hänet nimitettiin apulaisprofessoriksi. Vuonna 2016 hänet valittiin reformipuolueen varapuheenjohtajaksi. Vuoden 2016 parlamenttivaaleissa hänet valittiin Alþingiin, jossa hän istui vuoteen 2017 asti. hän toimi Alþingin 5. varapuhemiehenä vuosina 2016–2017 ja 2. varapuhemiehenä vuonna 2017. Vuonna 2017 hän toimi Alþingin ulkoasiainvaliokunnan puheenjohtajana.

## Lähteet
Akvitanian Adelaide

**Akvitanian Adelaide** (noin 950 – 1004)  oli Akvitanian herttua, Poitoun kreivi Guillaumen ja Normandian Adelen tytär, josta tuli Hugo Capetin puolisona frankkien kuningatar. He perustivat Ranskaa 1800-luvulle saakka lähes yhtäjaksoisesti hallinneen kapetingien dynastian. Heidän pojastaan tuli Robert II, Ranskan kuningas. Heille syntyi myös kaksi tytärtä, Hedwig ja Gisel.

## Lähteet
Theodóra S. Þorsteinsdóttir

**Theodóra Sigurlaug Þorsteinsdóttir** (s. 2. syyskuuta 1969 Reykjavík) on islantilainen Valoisa tulevaisuus -puolueen poliitikko, joka istui kansanedustajana Alþingissä vuosina 2016–2017.

Theodóra on suorittanut ammattitutkinnon Islannin merimieskoulussa. Hän valmistui oikeustieteen kandidaatiksi Reykjavíkin yliopistosta vuonna 2012. Vuoden 2016 parlamenttivaaleissa hänet valittiin Alþingiin. Vuonna 2017 hän toimi Valoisa tulevaisuus -puolueen parlamenttiryhmän puheenjohtajana.

## Lähteet
Matti Hämäläinen

**Matti Hämäläinen** -nimisiä henkilöitä ovat:

* Matti Hämäläinen (1903–1988), inkeriläissyntyinen neuvostoliittolainen kielitieteilijä
* Matti Hämäläinen (1904–1999), suomalainen arkkitehti, Jyväskylän kaupunginarkkitehti
* Matti Hämäläinen (s. 1899), suomalainen kestävyysuimari
* Matti Hämäläinen (s. 1957), suomalainen sotakirjailija.
* Matti Hämäläinen (s. 1958), Harvard Medical Schoolin radiologian professori ja Aalto-yliopiston professori

## Lähteet
Kai Birger Knudsen

**Kai Birger Knudsen** (25. kesäkuuta 1903 Vuoreija – 3. maaliskuuta 1977) oli norjalainen juristi ja työväenpuolueen poliitikko. Hän toimi Norjan oikeusministerinä 1952–1954 ja puolustusministerinä 1954–1955. Vuosina 1945–1946 hän oli Notoddenin pormestari.
## Lähteet

## Aiheesta muualla
* ''Kai Birger Knudsen'' Norjan suurkäräjien verkkosivuilla
Ásta Guðrún Helgadóttir

**Ásta Guðrún Helgadóttir** (s. 5. heinäkuuta 1990 Reykjavík) on islantilainen piraattipuolueen poliitikko, joka toimi kansanedustajana Alþingissä vuosina 2015–2017.

Ásta opiskeli historiaa Islannin yliopistossa ja valmistui kandidaatiksi vuonna 2014. Vuonna 2012 hän opiskeli myös filosofiaa Varsovan yliopistossa Puolassa sekä farsin kieltä Teheranin yliopistossa Iranissa. Vuonna 2013 hän työskenteli harjoittelijana Euroopan parlamentissa. Kansanedustaja Jón Þór Ólafssonin erottua kansanedustajan toimesta vuonna 2015 Ásta nousi hänen tilalleen Alþingiin. Vuonna 2017 hän toimi piraattipuolueen parlamenttiryhmän puheenjohtajana.

## Lähteet
Peder Holt

**Peder Holt** (25. tammikuuta 1899 Vuoreija – 24. maaliskuuta 1963 Vesisaari) oli norjalainen työväenpuolueen poliitikko. Hän toimi Norjan kalastusministerinä 1951–1955. Vuosina 1930–1940 hän oli Vuoreijan pormestari ja 1948–1963 Finnmarkin maaherra.
## Lähteet

## Aiheesta muualla

* ''Peder Holt'' Norjan suurkäräjien verkkosivuilla
Vestby Avis

**Vestby Avis** on norjalainen vuonna 2006 perustettu paikallislehti, jonka kotikunta on Vestby. Lehti ilmestyy torstaisin ja kuuluu Amedia-konserniin.
## Lähteet

## Aiheesta muualla
* Lehden verkkosivut
Maryna Lazebna

**Maryna Volodymyrivna Lazebna** (; s. 10. kesäkuuta 1975) on ukrainalainen virkamies, joka toimi Ukrainan sosiaaliministerinä vuosina 2020–2022.

Lazebna valmistui vuonna 1998 Kiovan kansallisesta yliopistosta. Vuosina 2000–2011 hän työskenteli Ukrainan sosiaaliminsteriössä. Vuonna 2013 hänet nimitettiin Ukrainan valtion työllistymispalvelun johtajaksi, jossa virassa hän toimi vuoteen 2014 asti. Tämän jälkeen hän työskenteli yrittäjänä. Elokuusta lokakuuhun 2019 hän toimi Ukrainan valtion sosiaalipalvelun johtajana. Maaliskuussa 2020 hänet nimitettiin sosiaaliministeriksi, jossa virassa hän toimi heinäkuuhun 2022 asti.

## Lähteet
Isabel (Mormonin kirja)

**Isabel** on *[[Mormonin kirja]]n* hahmo, jonka kerrotaan eläneen vuoden 74 eaa. tienoilla. Hän on portto, jonka kerrotaan vietelleen monia miehiä. Hän esiintyy vain kahdessa jakeessa, joissa profeetta Alma nuhtelee poikaansa Koriantonia siitä, että tämä oli ”hyljännyt palvelustyön ja mennyt Sironin maahan lamanilaisten rajalla portto Isabelin luo. Niin, hän varasti monien sydämen, mutta tämä ei ollut mikään puolustus sinulle, poikani.”

Vain kuusi naista mainitaan *Mormonin kirjassa* nimeltä. He ovat *[[Raamattu|Raamatun]]* Eeva, Saara ja Maria sekä ei-raamatulliset Saria, Abis ja Isabel. *[[Encyclopedia of Mormonism]]* (1992) tulkitsee Isabelin ”seksuaalisesti epäpuhtaan ulkopuolisen” arkkityypiksi samaan tapaan kuin Saria on oikeamielisen äidin ja Abis hurskaan palvelijan arkkityyppi. Hugh Nibley arveli Isabelin olleen papitar ja temppeliprostituoitu.

Mormonit ovat perinteisesti pitäneet Isabelia ja muita *Mormonin kirjan* hahmoja historiallisina henkilöinä. Kirjan kuvaamista tapahtumista ei kuitenkaan ole tieteellistä näyttöä, ja sekulaarit tutkijat pitävät sitä 1800-luvun tuotteena. Mormonismin kriitikot ovat tulkinneet Isabelin nimen anakronismiksi, sillä kyseessä on espanjalainen muoto nimestä Elisabet ja sitä tiedetään käytetyn vasta keskiajalla. *Mormonin kirjan* historiallisuuteen uskovat tutkijat taas ovat tulkinneet sen raamatullisen Isebel-nimen muunnelmaksi, joka palautuu heprealaiseen nimeen *ʾîzebel*, ’missä on ruhtinas?’.

## Lähteet

### Viitteet kirjallisuuteen

### Viitteet Mormonin kirjaan

## Aiheesta muualla

* 
* The Harlot Isabel, mormonismia ja seksuaalisuutta käsittelevä sivusto.
Saksan kuningaskunta

**Saksan kuningaskunta** (, ’Saksalaisten kuningaskunta’; *regnum Teutonicum*, ’Saksalainen kuningaskunta’ tai *regnum Alamanie*, ’Saksan kuningaskunta’) oli historiallinen valtio Euroopassa, osapuilleen nykyisen Saksan alueella, 900-luvulta nimellisesti vuoteen 1806 asti, jolloin se lakkautettiin Pyhän saksalais-roomalaisen keisarikunnan mukana. 

## Historia
Saksan kuningaskunnaksi alettiin kutsua Verdunin sopimuksessa vuonna 843 syntynyttä Itä-Frankiaa 900-luvulla, kun kuninkuus siirtyi frankkien kuninkailta saksilaiselle hallitsijasuvulle vuonna 919. Sen jälkeen, kun Otto I kruunattiin keisariksi vuonna 962, kuningaskunta muodosti keskeisen osan keisarikunnasta. Saksan kuningaskunnan lisäksi keisarikuntaan kuului Italian kuningaskunta ja vuonna 1032 jälkeen Burgundin kuningaskunta.

Nimitys *rex teutonicorum* (’Saksalaisten kuningas’) tuli käyttöön Italiassa vuoden 1000 vaiheilla. Paavi Gregorius VII:n kanslia teki siitä tunnetun investituurariidan aikaan 1000-luvun lopulla, mahdollisesti poleemisena aseena keisari Henrik IV:ttä vastaan. 1100-luvulla keisarit alkoivat käyttää arvonimeä *rex Romanorum*, ’Roomalaisten kuningas’, tultuaan valituksi, mutta ennen paavin suorittamaa kruunaustaan.

Mainzin arkkipiispa oli *ex officio*, Saksan arkkikansleri, aivan kuten Kölnin ja Trierin arkkipiispat olivat Italian ja Burgundin arkkikanslereita. Nämä arvonimet pysyivät käytössä keisarikunnan loppuun asti, mutta ainoastaan Saksan kanslia oli todella olemassa.

Saksan kuningaskunnan hallitsijoiden hallituskaudet laskettiin joko heidän kruunauspäivästään (muun muassa Filip Schwabenilainen ja Rudolf I Habsburgilainen) tai kuninkaanvaalin päivästä (muun muassa Otto IV ja Henrik VII Luxemburgilainen). Sigismund Luxemburgilaisesta alkaen jälkimmäinen vakiintui käytännöksi kaikille Saksan kuninkaille.

## Lähteet

## Aiheesta muualla
Super Formula -kausi 2023

**Super Formula -kausi 2023** oli Super Formula -sarjan kausi vuonna 2023. Kaudella avaus- ja päätösviikonloppuna molempina ajettiin kaksi kilpailua.

## Autot
Sarja on panostanut ympäristötietoisuuteen polttoaineessa, rengasmateriaaleissa sekä auton valmistukseen käytettävissä materiaaleissa. Kaudella 2023 osa rengasmateriaaleista on ekologisesti kestäviä materiaaleja ja auton rakenne käyttää perinteisen hiilikuidun lisäksi sveitsiläisen Bcompin tuottamaa materiaalia. Polttoaine on biomassasta tehtyä ja sen toimittaa saksalainen Haltermann Carless.
Vuodesta 2023 alkaen käytössä oleva auto on Dallara SF23 ja uusiutuvaa materiaalia sisältävät renkaat toimittaa Yokohama. Osa renkaiden materiaalista on kierrätetty.

## Kilpailukalenteri
Kauden kilpailut:

## Lähteet
Alexandra (Jugoslavian kuningatar)

**Alexandra Karađorđević** (25. maaliskuuta 1921 – 30. tammikuuta 1993) oli Kreikan ja Tanskan prinsessa, josta tuli Pietari II:n puolisona Jugoslavian kuningatar.

Alexandra vietti lähes koko elämänsä maanpaossa. Hän syntyi isänsä Aleksanterin kuoleman jälkeen, ja kun Kreikasta tuli tasavalta vuonna 1924, Alexandra ja hänen äitinsä pakenivat ulkomaille. Hän oli prinssi Philipin pikkuserkku, ja molemmat maanpaossa elävät nuoret viettivät nuoruutensa vuoroin sisäoppilaitoksissa, vuoroin sukulaisten luona tai hotelleissa. Koulun loppuessa Albanian kuningas Zogu I kosi Alexandraa, jota ei ollut koskaan tavannut mutta sanoi "rakastuneensa tämän valokuvaan". Alexandran äiti ja Kreikan kuningas Yrjö II torjuivat kosinnan.

Alexandran ja Pietarin avioliitto solmittiin sodan aikana Lontoossa. Heidän poikansa, kruununprinssi Aleksandar Karađorđević syntyi 17. heinäkuuta 1945 lontoolaisessa hotellissa. Pariskunta ajautui talousvaikeuksiin, ja asui suuren osan ajasta eri maissa. Pietari haki avioeroa, Alexandra yritti itsemurhaa ja avioero peruttiin. Alkoholisoitunut Pietari kuoli vuonna 1970. Alexandra eli yksityishenkilönä Englannissa.

Alexandra kuoli East Sussexissa Englannissa tammikuussa 1993. Hänet haudattiin ensin Tatóin palatsin kuninkaalliselle hautausmaalle Ateenaan, mutta hänen jäännöksensä siirrettiin Serbiaan kuningasperheen mausoleumiin 27. toukokuuta 2013 valtiollisissa hautajaisissa yhdessä aviomiehensä, anoppinsa ja lankonsa kanssa.

## Lähteet
Korg X3

**Korg X3** on Korgin vuonna 1993 valmistama musiikkityöasema. X3 sisältää 200 soitinäänivariaatiota, 200 kombinaatiota, 32-äänisen polyfonian, 32 000 nuottia, 16-raitaisen sekvensserin 100 lohkolla ja 10 kappaleen muistilla, sekä 3,5 tuuman levykeaseman kappaleille ja muiden tietojen tallennukselle. Korg julkaisi myös X2:n (76-koskettiminen versio), jossa oli 8 megatavun ROM-muisti (6Mbit X3 + 2Mbit piano) vuonna 1994, sekä räkkiin asennettavan version X3R, jossa oli myös levykeasema.

Monet soitinäänistä ovat peräisin T3-sarjan ja 01/W-sarjan syntetisaattoreista. X3 sisältää 339 samplattua soitinääntä, jotka on pakattu 6 megatavun ROM-muistiin. X3 on paranneltu edellisten mallien heikommista kohdista, esimerkiksi jousiäänien ja urkujen osalta.

X3:sta puuttui useita M1- ja 01/W-sarjoissa suosittuja pianoääniä, jotka on korvattu erilaisilla äänillä, jotka taas eivät olleet niin hyviä kuin edellisissä malleissa. Seuraaviin malleihin, kuten X5:n, palasi edellisistä malleista tuttuja soitinääniä, muun muassa M1:n pianoääni.

## Lähteet

## Aiheesta muualla
* Korgin Virallinen sivusto
TGA (tiedostomuoto)

**Truevision TGA** tai **TARGA** on 1980-luvulla kehitetty kuvatiedostomuoto. Se liittyi Truevisionin tuotelinjaan, johon kuului videokaappauskortteja PC-yhteensopiville ja Macintoshille.

TGA:n kehitti aluksi AT&T:n EPICenter-yritys, joka perustettiin 1984. Työntekijät ostivat yrityksen ja se nimettiin 1987 Truevisioniksi. Truevision osti myös piirrosohjelman TIPS (Truevision Image Paint System) Island Graphicsilta.

TGA on erittäin yksinkertainen kuvatiedostomuoto, joka tukee sekä palettipohjoista (256-värisiä) tai 16, 24 ja 32-bittisiä truecolor-värejä. Sitä tuki 1980-luvun lopussa yli 200 ohjelmaa.
Tiedostomuodon versio 2.0 pidettiin yhteensopivana edellisen kanssa ja lisätiedot lisättiin tiedoston loppuun.

## Lähteet
* Encyclopedia of graphics file formats, 1996, sivu 888&ndash;https://archive.org/details/mac_Graphics_File_Formats_Second_Edition_1996/page/n887/mode/2up